
SsSadržai: 


Opis grahoraste Plymouth Rock 
kokoši 


Kanarac 

Vjeverica obična 
Akvarij 

Terarij i insektarij 
Divot-zebe 


Društvene vijesti 


Preiplata iznaša godišnje 22.— Din. Pojedini broj 
2.— Din. — Uredništvo i uprava: Frankopanska 
: ulica broj 8, dvorište. — Rukopisi se ne vraćaju, 
OB Poštanski čekovni račun broj 37.881. 

PERADARSTVO 


GRAHORASTE 
PLYMOUTH ROCK KOKOŠI 


li QRAHORASTE PLIMUTKE 

















UZORAN OPIS 


kojeg je priznao odbor saveza njemačkih uzgajača peradi. 


DOMOVINA: Sjeverna Amerika. 


PODRIJETLO: grahoraste. plimutke uzgojili su u sjevernoj: 
Americi u šestdesetim godinama prošlog stoljeća križanjem 
dominikanskih, crnih javanskih Cochin-kiuskih i Brahma ko- 
koši, 





POVIJEST: u javnosti su nastupile prvi puta na izložbi godi- 
ne 1869. uWorcester-u u Državi Massaschusets. Godine 1872. 
uvezli su ih već i u Englesku i odavle uešto Kasnije u Nje- 
imačku. U početku nijesu se šarama i bojom perja naročito 


m: mm. 


» ms ri h.. si A_j“ uža 


razlikovale od ostalih t. z. grahorastih pasmina. U devedese- 
tim godinama prošlog stoljeća uspjelo je američkim uzgajačima 
. prema novijim i poboljšanim uzgojnim pravilima položiti te- 
meljni kamen današnjoj savršenosti šara i boje perja, kojim 
su osebinama plimutke daleko nadkrilile ostale grahoraste 
pasmine. Ova su najnovija američka uzgojna pravila preuzeli 
Nijemci početkom ovog stoljeća. Istodobno su Nijemci pro- 
mjenili svoj izraz za grahorastu boju ,gesperbert“ u tako 
zvanu ,,gestreiit. 


OPĆENITI UTISAK: velika, krupna, lijepa kokoš sa srednje 
visokim nogama, dosta široko stoji i imade ponosno držanje. 
Široka leđa, duboka prsa i visoko prilegnuta kratka krila. 
Vrlo je povjerljiva i teško leti. To je jedna od najvećih do. 
 omaćih kokoši. | 

OBILEŽJE: | 

TRUP: dugačak širok, dubok i izgleda donekle ovalno; 
GLAVA: prilično malena najviše srednje velika, sa dosta ši- 


rokim tjemenom, primjereno zaobljena; kresta ili greben je ' 


nizak, uspravan, crven i imade 4—6 zubaca; lica duboko neo- 
braštena, pečice (podvoljci) dosta grubog tkiva i srednje ve- 
ličine, zaušnjaci su tamno crvene boje; kljun je snažan i čiste 
žute boje; oči su vatrene, a iris im je žuta ili crvena, 
VRAT: srednje dug, snažan, malko svinut, ponosno ga i uspra- 
vno nosi i imade dugo perje koje pada na ramena; 

LEĐA: široka, lijepo zaobljena srednje dužine, sa dobro pri- 
legnutim perjem, lagano prelaze u sapi, a da ne gube ništa 
od svoje širine i malko se uzdižu spram sapii opet ponovno 
spram repa. Kod kokota izgledaju leđa kraća zbog dugih pe- 
ra na kraju leđa. 

TRTICA: široka i puna _ dobro obrasla perjem; 

PRSA: široka, dobro zaobljena, nisko ih nosi i nijesu nabrana; 
REP: kratak i pun, pri kraju širok, malko natrag nagnut i u 
leđa ulazi u lijepo zaobljenoj crti. Kod kokota srpolika pera 
samo malko nadvisuju smjerna pera, koja su sa svih strana 
pokrivena srpolikim perima. Kod koke su smjerna pera krat. 
ka do srednja dužine i samo malko nadvisuju repna pokrivna 
pera: 

KRILA: visoko prilegnuta, kratka i čvrsto prilegnuta, 
BEDRA: srednje dugačka, snažna, imadu usko prilegnuto perje, 
nijesu nabrana i i od trupa se dobro ističu; 

CJEVANICE: srednje duljine, čvrste, ipak nijesu odviše krup- 
nih kostiju, glatke su, bez perja i čiste žute boje; 
STOPALA: čvrsta sa 4 duga ravna i široko rastegnuta prsta 
i čiste su žute boje. 


BOJE PERJA: temeljna je boja perja sasma svjetla i nježna mo- 


drikasta boja, koja še po cijelom perju jednako proteže. Na 


* ovoj temeljnoj boji nalaže se šare, koje sastoje iz sjajnih crnih 


pruga. Ove pruge idu popreko svakog pera i badrlice, a ši- 
rina im odgovara širini osnovne boje t. j. jednake su širine. 
Tako i nastaju zebraste šare svakog pojedinog pera. Letna 
pera prvog i drugog reda imadu širje pruge nego li ostalo 
perje. Na duljem perju po vratu i na donjem dijelu leđa mo- 
gu biti kod kokota ove pruge kao nazubljene. Što su uže 
crne pruge i prema tome pruge osnovne boje, to su plimutke 
linije. Svako pero treba da imade na vrhu crnu prugu, jer 
ako je na kraju pera osnovna boja onda cijelo perje daje 
nejasne šare. Donje perje mora biti isto tako čisto modri- 
kaste boje kao i gornje perje, a Šare treba da sižu sve do 
nakraj badrlice perja. Plimutke koje imadu donje perje bijelo 
bez šara nemaju nikakove wrijednosti za rasplod. Kod prvo- 
razrednih plimutka mora dapače i ukrasno perje kokota imati 
istu boju kao i ostalo perje, Po cijelom tijelu treba da je 
perje usko prilegnuto i da nije nigdje nabrano. 


PRAVAC UZGOJA: 


CILJ UZGOJA: veliko, produženo, puno i široko i visoko tijelo, 
da se postigne tipičan oblik plimut kokoši. Nadalje fina 
svjetlo modrikasta osnovna boja perja sa sjajno crnim šarama 
kod oba spola. Zatim srednje visoke noge, tamno žute boje, 
dotjeranu pojavu i malenu glavu sa malom uspravnom krestom. 
Perje usko prilegnuto, ne nabrano, kratak i pun rep, koji je 
pri dnu širok i koji prelazi u tijelo lijepo zaobljenom crtom 
i čini sa tijelom tupi kut oko 130—140 stupnjeva. 


VELIKE GRJEŠKE: ako manjka tip plimut kokoši, osnovna 


boja perja ako je pomješana sa žutim sivim ili smeđim nahu- 
kom, nejasne i sraštene šare, bijelkaste boje noge i kljun, 
odviše strm rep, uska prsa, krive noge (iks) grbavi (krivi) 
prsti, malo tijelo i bijelo donje perje. 

BIJELE PLIMUTKE _. 


Ove su u Americi uzgajali križanjem vrlo svjetlo grahorastih 
plimutka i talijanskih bijelih kokoši. 

BOJE PERJA: perje je srebrnasto bijele boje i ne simije imati 
poput slame ili sumpora žuti nahuk. Treba naročito strogo 
paziti na sasma čisto bijelo donje perje. Imade kokoši koji- 
ma je gornje perje sasvim bijelo, a donje im je žutkasto, 
Ove kao i one koje već izvana pokazuju žutkasto perje ne 
smijemo uzimati za uzgoj. 

Koka je gotovo sasma slična kokotu, jedino što su joj kresta, 
zaušnjaci i pečice nešto manje. Leđa su opet ali duža i uz- 
dižu se malko prema sapima i opet ponovno spram malog i 
složenog repa. 

Bedra i stražnica su kod koke malko jače razvijena i ma- 
ljaviji nego li kod kokota. 

Koka može imati po licu malo sitnih pera. 


ŽUTE PLIMUTKE 


Ove su nastale križanjem sa žutim Coehin-kinkama. U pog- 
ledu žute boje perja vrijedi ono isto kao i za ostale pasmine 
kokoši žute boje. | | 
Imade i crnih plimutka, koje su nastale od odviše tamnih 
i usko šarenih grahorastih plimutka. Također imade plimut 
kokoši boja poput trčaka i poput tamno obojenih brahma 
kokoši. f 
VELIKE GRJEŠKE: sastoje najviše što kokoši nemaju znača- 
jan tip plimutaka ili nečisto [nejasno] obojeno perje. 


Plimut kokoši su vrlo brzo osvojile uzgajače peradi radi 
svog vanjskog lijepog izgleda i drugih dobrih svojstava. Dobre 
su nesilice, rado pasu i traže po polju hranu. Dobre su kvočke 
i mirno sjede na jajima. Pilići dosta brzo rastu i brzo dobiju 
perje, pa imademo dosta malo gubitaka. Njihova je najveća 
vrijednost što su krupne 3—4 kg i više težine, a meso im je 
vrlo tečno i mekanog tkiva. Lako se daju i ugojiti, da se upra- 
vo iz njih mast cijedi kada im drob vadimo. Kod nas ih rado 
uzgajaju zbog njihovih spomenutih svojstva i gotovo je ova 

pasmina kod nas najviše raširena. 


s i. 





>= 


KANARAC 


Tamo još prije rata bilo je kod nas još vrlo malo uzgaja- 
ča kanaraca. Možemo reći u pravom smislu uzgajača bilo je 
kakovih 3—4 ostali su uzgajali kanarce više iz sporta i iz 
zabave, | | 
| Najviše su kod nas uzgajali tako zvane čapavce, To su 
dosta krupne ptice većinom lijepe žute boje, Pjev im je glasan 
i vrlo sličan divljem kanarcu. Gdje gdje smo nalazili po kojeg > 
harcovskog vrvorca (Harzer-Roler), ali ni oni nijesu: bili čisti. 
Vrvorci kanarci odlikuju se umjetno uvježbanim napjevima i 
najljepši im je od njih napjev ,,vrvor“ (Hohlrolle), od kojega im 
potiče i njihovo ime. Pod tim su imenom rasprostranjeni po ci- 
jeloj Europi. | 

K nama su dolazili kanarci većinom iz Slovenije, iz Graca 
i Beća i donekle iz Trsta. Obično su ih putnici prigodice sa 
puta sobom donjeli, a rijetko su ih izravno naručivali. Uzgajači 
iz sporta gotovo su redovito svoje mlade poklanjali svojim ro- 
đacima i poznatima, Pojavom trgovine ptica u Zagrebu pomakla 
se je i kod nas trgovina kanarcima. U trgovini su prodavali 
kanarce večinom iz Graca i Beća. Misleći naši uzgajači, da mo- 
Su postići dobru cijenu za svoje ptice kao i onaj trgovac u 
trgovini, to su se i oni počeli malko intezivnije baviti uzgojem 
kanaraca i stali su svoj uzgoj nuditi na prodaju, Tako se je 
sve malo po malo razvila i kod nas trgovina kanarcima i uzgoj 
kanaraca kao nuzzaslužba. O uzgoju naročitog pjeva ili napjeva 
ili o prstenovanju kanaraca nije bilo onda niti govora, Gdjekoji 


.savjesniji uzgajač obnavljao je samo krv svojih kanaraca ku- 


pom novih kanaraca od znanaca ili u trgovini ptica. 

Kasnije i poslije rata nastala je sve veća potražnja kana- 
naraca, Možemo reći došla je moda, da svaka bolja kuća imade 
u lijepoj krletci po kojeg kanarca, a i prigodice stali su pokla- 
njali svojima po kojeg kanarca na dar. Mnogi sport uzgajači 
počeli su se tako reći obrtimice baviti uzgojem kanaraca. Na- 
stalo je natjecanje između uzgajača koji će imati ljepše i bolje 
pjevače. Uzgajači čitali su njemačke knjige o uzgoju kanaraca 
i počeli su svoje ptice uzgajati prema stečenim iskustvima Nje- 
maca. U to vrijeme i pada osnivanje društva uzgajača ptica 

pjevica i kanaraca i t. d. Uzgajači su se tako međusobno upo- 
znali, sastajali i neprekidno su bili u doticaju. Natjecanje je 
time opet poraslo. Stali su naručivati iz Njemačke i Austrije 
dobre pjevače i ženke za rasplod, da samo što bolje kanarce 
uzgoje. Svaki je htio biti prvi i najbolji uzgajač. Naravno da su 
po uzoru Njemaca počeli svoje ptice prstenovati, da ne pare 
ptice odviše bliske krvi i nastojali uzgajati što bolje pjevače 
sa što više napjeva prema postavljenim pravilima. U novije vri- 
jeme osnovano je još jedno društvo uzgajača ptica, pa se tako 
. još više takme međusobno uzgajači jednog društva sa uzgaja- 
čima drugog društva. Ovo će takmenje samo pridonjeti da ćemo 
imati naskoro prvorazredne ptice. Već danas imademo vrlo 
dobre pjevače čistokrvnih harcovskih vrvor-kanaraca. Uzgajači 
ne žale nikakove žrtve, pa ni novčane i naručuju za skupe 
novce prvorazredne ptice iz Njemačke, da što bolje oplemene 
svoje pleme kanaraca. Pojedina društva priređuju svake godine 
vrlo lijepe i uspješne izložbe kanaraca i to samo vlastitoga 
uzgoja. Uzgajači dobivaju diplome, zlatne, srebrne i brončane 
kolajne i plakete. Na izložbama opažamo vrlo lijepe uspjehe i 
svake godine ide na bolje. U Njemačkoj ponovno se natječu 
na izložbi dobro ocjenjene ptice, pa najbolja ptica dobiva tako 
zvanu majstorsku kolajnu. Samo se po sebi razumije, da uzgajač 
takovog kanarca prodaje svoje ptice po vrlo visokoj cijeni 
najviše ostalim uzgajačima ne bi li i oni što bolje pjevače po- 
stigli. Tako bi trebalo i kod nas urediti da se nakon ocjene 
prvorazredne ptice ponovno međusobno natječu. | 

Sve uzgojene kanarce prodajemo samo u našoj zemlji. Do 
sada nijesmo izvezli niti jednog kanarca. Trebalo bi u tom 
nešto poraditi, ne bi li uspjelo i našim uzgajačima, da izvezu 
svoje ptice i da im tako povise cijenu, koja je i onako u zadnje 
vrijeme vrlo pala. Nijemci već odavna izvažaju svoje ptice po 
cijeloj Europi, a naročito na stotine hiljada u Ameriku. 

Čapavce goje danas kod nas samo uzgajači iz športa i u 
malom opsegu. Na izložbu čapavci u opće ne dolaze, a niti ih 
ne primaju, jer_ prema izložbenim pravilima na izložbama 
izlažu samo harcovske čistokrvne vrvor-kanarce. 

VJEVERICA OBIČNA 


(njem, das Eichhorn ili Fichkštzehen, lat. Scirius vulgaris) 

spada u razred glodavaca (Nagetiere, lat. Rodentia), Živi po 
čitavoj Europi pa sve tamo i po južnoj Sibirijii Ne ću je 
potanje opisivati, jer nam je svima dobro poznata. Boja njezi- 
nog krzna je smeđe crvena, a od vrata preko trbuha je bijela. 
Prema načinu života u raznim krajevima dosta se mijenja boja 
njezinog krzna. Imademo ih svjetlo i tamno smeđe crvenih, sme- 
đe sivih, pa i gotovo sasma tamno smeđih. Od sibirskih je vje- 
verica krzno u velikoj cijeni. Kod nas također love vjeverice 
zbog krzna, Obično su one u craogoričnim šumama i po gora- 
ima tamnije boje. Tijelo joj je valjkasto i vrlo gibko. Dužine 
kojih 25 cm, Rep je 25 cm dugačak obrasao u dva reda dugom 
dlakom i nakostrušen. Drži ga uvijek prislonjenog uz leđa. Vrlo 
joj dobro služi kao kormilo kod njenih dugačkih skokova i nji- 
me se kad spava pokriva. Uši su joj u vis zašiljene i na vrhu 
obrasle dlakama i čine na vrhu svakog uha čuperak. Oči su joj 
vrlo živahne i sa visokog drva razabire sve što se oko nje 
zbiva Šape imadu nesrasle prstiće na kojima su oštre pandže 
kojima se hvata kod penjanja po drvetu. Na prednjim nogama 
su joj palci zakržljali. U ustima imade sprijeda po dva duga i 
oštra sjekutića, kojima može dobro glođati. 

Vrlo je to živahna i ljupka životinjica. Obitava po visokim 
šumicama i šumama. Cijeli je dan ona na nogama. Sada se pe- 
nje po stablu ili skače po krošnji od grane do grane, sada 
opet spušta se niz drvo i traži nešto po zemlji. Svaka je njena 
kretnja vrlo okretna. Upravo je stvorena za život na drvu. Sko- 
kovi sa jednog drva na drugo u razmaku od 4—5 m. gotovo 
su igrarija za nju. Proganja li ju kuna to se ona znade baciti 
sa najvećeg stabla na zemlju i kod tog joj služi rep kao neka 
vrst padobrana. Stjeramo li je u kut, da ne može nikud nika- 


omo, to će ona i u vodu skočiti i preplivati rijeku. 


Hrani se biljnom hranom. jede žir, bukvicu, lješnjake, če- 
šere. Hvata ih prednjim. nogama i sjedeći ih poput majmuna 

jede. Koji puta jede razne kukce, ličinke, korjenje i glive. Voli 
također razne šumske jagode, a od voća jede samo sjemenke. 
Najneugodnije je kod nje to, da jede vrlo rado jaja raznih ptica. 
Vadi ih spretno iz gnijezda, pa i mlade ptičice, a ne prezire ni 
stare ptice, ako ih može uhvatiti. Stoga je ona vrlo štetna ži- 


votinjica, pa je u Šumama proganjaju i uništavaju. Za zimu | 


sprema si u razna duplja hranu. | 
Vjeverica se počima pariti u mjesecu siječnju - januaru već 


prema tome da li je zima blaža ili oštrija. Prvi puta imade 


mlade već u veljači - februaru, a drugi puta u lipnju - junu 
mjesecu, Gnijezda pravi u krošnji drveća, a vrlo rado na crno- 
goričnom drveću. Imade gnijezda u kojima samo spava i gdje 
se sakriva, pa gnijezda u kojima lovi ptice, koje se unutra 
zalete tražeći hranu i gnijezda u kojima leže mlade. Za zimu 
gradi si gnijezdo lijepo obloženo mahovinom u dupljima drveća, 
gdje prospava strogu zimu. U Maksimiru sam jedne zime za 
dubokog snijega promatrao vjevericu, koja je sa jednog bora 
neprekidno dolazila pod jedan hrast i tamo po snijegu kopala. 
Lagano se približih bliže i opazih kako je ona iskopala pod 
snijegom hodnike tražeći žir. Ženka imade 3—7 mladih, koji 
su oko 15 dana slijepi. Prvih dana su mladi sasma goli, ružni 
i slični su štakorima. Ženka ih marljivo doji. Nakon 1% — 2 
tjedna narastu dva puta veći i u to im vrijeme stanu probijati 
crveno-smeđe dlačice. U starosti od 3 tjedna već mogu izlaziti 
iz gnijezda i igraju se po obližnim granama, ali još su dosta 
nespretni. Tekar u starosti od 7—8 tjedana penju se i skaču 
kao odrasli. Koji tjedan dva dana igraju se stari sa mladima 
oko gnijezda, dok napokon ne odu dalje u šumu za hranom. 


Uznemiri li tko stare, to će oni mlade u zubima prenjeti u ko- 
je drugo gnijezdo na sigurnije mjesto. Kada mladi potpuno od- 
rastu i postanu samostalni, napuste ih roditelji i stanu se bri- 
nnti za drugo leglo. 

Vani u prirodi znadu se vjeverice također tako naučiti. na 
ljude, da kraj njih po tlu traže hranu, dapače uzimaju lješnjake 
i orahe iz ruke. 


iz gnijezda izvađene mlade vjeverice dadu se vrlo lako 


pripitomiti. U početku vrlo rado piju mlijeko i jedu staru že- 
mičku (osušenu) u mlijeku namočenu. Kasnije im možemo osim 

Ove hrane davati orahe, lješnjake, kukuruz, kruh, žir, češere od 
crnogorica, bukvicu razno voće i t. d. Gorki badem (Mandula) 
je vrlo otrovna za vjeverice, pa ih već dva badema mogu 
usmrtiti. Imade slučajeva, da su vjeverice i u krletci imale mlade. 

Krletka treba da je za jednu vjevericu ili za jedan par 
barem dužine 70 cm, visine 60 cmi 30 cm širine. Drvene ne 
valjaju, jer ih brzo oglođu. Dobre su krletke iz kovine sa dnom 


(ladicom) od lima, jer se dadu lako čistiti i ne hrđaju, ali u 


njima si vjeverice skakanjem ogule stopala do krvi. Prema mom 
iskustvu su najbolje drvene škatuljaste krletke t. j. imadu obilk 
škatulje (sanduka), sprijeda je pocinčana žica, u okviru koji se 
dade lako vaditi,a dno je od cinčanog lima, koji se dade vaditi 
i čistiti. Na desnoj strani u uglu 10 cm ispod krova nalazi se 
rupa u promjeru kojih 5—6 cm. Na Ovu rupu ižvana treba 
čvrsto objesiti malu škatuljicu sa jednakim otvorom. U ovu ška- 
tuljicu naspemo pilovine i ona služi vjeverici za spavanje. Ispod 
škatuljice na istoj strani napravimo vratašca. Cijelu škatuljastu - 
krletku treba bijelo bojadisati i prevući lakom, koji se u vodi 
ne topi. Ovakovu krletku možemo lako i dobro prati i čisliti 
i ne će nikada zaudarati. U krletku treba staviti zgodnu granu 
po kojoj će se vjeverica verati i skakati. Onaj kotač ili tako 
zvani mlin u kojem se vjeverica vrti treba odbaciti, jer se u 
njem samo muči. Na limeno dno krletke treba uasipati pilovine, 
koju češće mijenjamo. 

Imao sam i vidio kod drugih ljubitelja pitome vjeverice, 
koje su slobodno po kući skakale i na poziv dolazile svom 
gospodaru kojeg dobro poznaju. Nekoje su i po vrtu slobodno 
skakale i uvijek se dale lako opet uhvatiti. Dražesne su i dadu 
se rado milovati. Znadu se zavući u džep ili u rukav pa ispod 
pazuha uđu u kaputi onda puzaju po tijelu ispod kaputa. Moja 
se je jedna vjeverica vrlo rado s menom igrala u krevetu. Skri- 
vala se pod jastuke i dala se od mene tražiti, pa kad sam je 
našao opet se brzo nekud sakrila da je opet tražim. Mila je to 
životinjica i preporučam je svakome. [edno što je kod nje ne- 
ugodno to je da u starosti i u vrijeme parenja postaje malko 
divlja i hoće ugristi, ali i tome možemo izbjeći, ako smo u to 
vrijeme malko oprezniji. | 





AKVARIJ 


HLADNO-VODNE INOZEMNE LI 
EGZOTIČNE RIBICE 


KAMENKA 
(njem. Steinbarsch, lat. ambloplites rupestris) 
živi u sjedinjenim državama Amerike zapadno do Alleghani pod- 
ručja. Tijelo joj je srednje dugačko, malo splošteno i povisoko. 
Imade velike ljuske i usta, Temeljna joj se boja preljeva žuto mje- 


deno i maslinasto zeleno do sivo. Po tijelu imade tamne mrlje. 


Trbuh joj je jasno sive boje do srebrnasto sive. Na zaklopcima 
škrga imade po jednu tamnu pjegu. Iris oka je srebrnaste do žuto 
bijele boje, straga sa crvenom ili naranđasto žutom pjegom. Jaja 
odlaže na dno u pijesak. | 


SUNČARICA ZELENA 

(njem. griiner Sonnenfisch, Grasbarsch, lat. apomotis cyanellus) 
živi u sjedinjenim državama do Mexika. Tijelo je visoko i splo- 
šteno, Usta su joj velika Repna im je peraja široka i malko 
. zaobljena. U mladosti im je temeljna boja zelenkasta koja se 
srebrnasto preljeva, Starije ribice postaju tamno maslinasto zelene, 
imađu žuti mjedeni sjaj i po tijelu više tamnih prečaka. Skržni 
zaklopci imadu kovni sjaj. Hrptena peraja i stražnja ona kod zad- 
njice t. j. prohodna imadu koji puta tamnu okruglu mrlju, 


PAUNKA 
(njem. Pfauenaugenbarsch, lat, centrarchus macropterus) 
živi u sjevernoj Americi. Temeljna joj je boja maslinasto zelena, 
U mladosti imade po bokovima tamne prečke. Starije ribice imađu 
lijepi srebrnasti sjaj koji se preljeva modrikasto, zeleno i žuto, a 
po stranama imadu narsnđaste i crvene pjege. Osobito su lijepo 
obojeni stariji mužjaci za vrijeme mrijestenja, pa su im za to 
vrijeme trbuh, prsa i stražnja peraja lijepe naranđaste boje. 


a MA 


Mrijesti od mjeseca svibnja - maja do srpnja - jula, Mužjak izdu.. 
be u pijesku rupu u koju ženka snese jaja. Mlade mužjak njeguje 
i čuva dok ne ojačaju. | 

Ove se tri vrsti hrane raznim crvićima, kukčićima i ličinka- 
ma, Grabilice su to, vrlo rado jedu male ribice i ikru. 


SUNČARICA OBIČNA 
(njem. gemeiner Sonnenfisch, lat. Eupomotis gibbosus Linnć) 


živi u sjevernoj Americi, Osnovna joj je boja maslinasto zelena, 
Mlade ribice imadu po stranama okomite tamne pruge, koje po- 
malo nestaju, čim je riba starija. Kod odraslih riba potpuno nesta- 
ju. Starijim: ribicama tijelo se lijepo srebrnasto sjaji i modrikasto, 
zelenkasto i naranđasto preljeva Po glavi i po stranama posuta 
je crvenim i naranđastim točkicama, Naročito su ribice lijepo obo- 
jene za vrijeme parenja, Kod mužjaka su tada trbušne, prohodna 
i prsne peraje lijepe naranđaste boje. Mrijesti u mjesecu svibnju 


i u lipnju (maj — juni), Mužjak gradi rupicu u pijesku u koju 


ženka snese jaja. 


DIAMANTNI KRAPICĆ 
(Erdbeer oder Diamantbarsch, lat. Enneacanthus gloriosus Holbr.) 


živi u zapadnim državama sjeverne Amerike, New-Jersey-a do 
Floride. Dužina mu je 8—10 em. Osnovna boja je maslinasta do 
smeđe zelena, Po skržnim zaklopcima imade tamnu mrlju, koja je 
modro i grimizno obrubljena. Po licima imade lijepe šarene mrlje; 
a ispod očiju tamnu prugu, Tijelo i peraje su naročito kod mužja- 
ka posute malim sjajnim točkicama poput sitnih diamanata, koji 
se preljevaju smaragdno-zeleno, zlatno i svjetlo-modrikasto, Koji 


(puta imadu ovi lijepi krapići i grimizne točkice gotovo po čita. 


vom tijelu. Imade diamantnih krapića i sa 6—8 okomitih tamnih 
pruga. Za vrijeme parenja navuče mužjak krasno svadbeno ruho 
tamno modre do tamno crvenkasto smeđe boje. Osobito se lijepo 
tada ističu smaragdno zelene i modre točkice. Ženka opet postaje 
svjetlijih boja, Mužjak iskopa rupicu u pijesku u koju ževka sne- 
se jaja. Mužjak repom maše nad jajima i uzgiba vodu, koja onda 
ponese jaja do obližnih biljaka na koje se ona uhvate. 


“u. np 


PATULJASTI DIAMANTNI KRAPIĆ 


(njem, Zwergbarsch oder Zwergsonnenfisch, 
lat. Elassoma evergladei Jordan) | 


živi u sjedinjenim državama sjeverne Amerike u Arkansas-u, 
Georgiji i u Floridi. To je jedan od najmanjih krapića. Mužjak 
je za vrijeme parenja gotovo crne osnovne boje na kojoj se nala. 
zi nebrojeno mnogo sitnih točkica kovnog zelenkastog sjaja. Jaja 
odlaže ženka na bilje i po korjenu bilja. Brzo rastu ove ribice i 
već su sa 2 em duljine sposobne za mrijestenje, Lijepušna je to 
mala ribica i vrlo obljubljena, | 

Kako vidimo ove lijepe inozemne ribice živu u Americi u 
rijekama i potocima, a nalazimo ih i po jezerima, Ženke su ne- 
Pprimjetivo nešto manje i boje su im nejasnije i bljeđe. Za vrijeme 
parenja i one navlaće svadbeno ruho, ali nikada tako lijepo kao 
mužjaci. Mladi su redovito po boji tijela slični ženki. Sve ove ri- 
bice mrijeste jaja i ponajviše u rupice ili jamice u pijesku. Muž- 


jak jaja oplodi i onda ih čuva mašući nad njima repom, pa im: 


tako dovađa svježu vodu. Mladi se izvale iz jaja za kojih 2—3 
dana već prema toplini vode, Kojih 6—8 dana malo se kreću i 


troše ostatak žumanjka od jajeta koji im je na trbuhu prirasao. > 


Ža ovo ih vrijeme mužjak čuva i brani od ostalih riba, pa i od 
same ženke, Mladi čim ojačaju i potroše žumanjak stanu se kre- 
tati i loviti infuzorije i sitne dafnije i vodenbuhe. 

Ove ribice su grabežljivci, pa uzimaju samo živu hranu kao 
vodenbuhe, ciklope, tubifexe, enhitreje i sitne gliste Akvarij treba 
da je gusto zasađen biljem. Najrađe vole od bilja sagitariju i va- 
lisneriju. Akvarij treba da je na sunčanom mjestu. Ako je sunce 
prejako treba stražnju stranu okrenutu suncu zasjeniti zelenim 
prozirnim i tankim papirom. 
> Za parenje treba da su ribice kojih 8—10 em, dugačke 


(osim posljednjeg patuljastog krapića\. Toplina vode neka bude 


15—20 C: a za vrijeme mrijestenja 18.—22 C, Bolje je ove male 
grabežljivice posebno držati, jer bi mogle mirne ribice ozlijediti. 
=" Kako vidimo to su vrlo lijepe akvarijske ribice, koje ne za- 
davaju ljubitelju mnogo briga naročito zimi, jer im ne treba gri- 
jati vodu, ako akvarij stoji u loženoj sobi, | 
| Nastavak u 5 broju, 

TERARIJI INSEKTARIJ 


Kako smo već spomenuli to su posude u kojima se na dnu 
nalazi zemlja sa posađenim živim biljem. Mi ćemo se malko 
potanje pozabaviti gradnjom, samim izgledom i uređajem terarija 
i insektarija, Izgled i građa je ovih sasvim jednaka, pa ćemo 
rabiti za oboje govoreći o gradnji samo riječ terarij. O akvate- 
rariju govoriti ćemo malko kasnije. 

Terarije pravimo obično u veličini od kakovih 60—80 cm 
duljine, 30 cm širine i 50—60 cm visine. Za manje životinje 
možemo razmjerno prema ovim mjerama napraviti i manje te- 
rarije. Veći terariji su nezgrapni i zbog svoje težine nepokretni. 
Terarije možemo graditi iz drva ili iz lima i željeza. Ovi potonji 
su bolji, jer traju mnogo dulje. Drvene terarije moramo iznutra 
obložiti počinčanim limom, da drvo ne trune. 


Izvana izgleda terarij kao stakleni ormarić. Na dno tera- 
rija naokolo na stranama pribijemo daščice visoke kojih 10—15 
cm, Na taj smo. način dobili malu škatulju dužu nego li širju. 
Na uglovima pričvrstimo četiri letvice 2 cm široke debljine 
daščica, dugačke 40—50 cm i na njihovim ih vrhovima vodo- 
ravno spojimo sa isto takovim letvicama. Na krovu terarija na- 
pravimo iz isto takovih letvica okvir u obliku pačetvorine koji 
točno ulazi u okvir dobiven spajanjem okomitih letvica. Taj 


okvir ne smijemo stalno pričvrstiti, već ga samo kopčama od 


žice tako pričvrstimo, da ga životinje ne mogu nadignuti, ali da 
ga mi možemo uvijek lako odstraniti kada što redimo po tera- 
riju, hranimo životinje ili zaljevamo bilje. Na okvir _pribijemo 
sitnu zelenu žičanu mrežu koju obično rabimo na prozorima 
proti komaraca ili muha. Kada je ovako kostur gotov onda 
povrh dašćica na užim stranama kojih 5 cm pribijemo vodoravno 
još po jednu letvicu iste širine i debljine. Na _ ovaj uski okvir 
pribijemo spomenutu sitnu žićanu mrežu, da se dno terarija lako 
zrači. Ove okviriće možemo pokriti staklom, da u slučaju hla- 
dnog vremena ne trpe životinje od zime i propuha. Velike 
okvire na stranama obložimo običnim staklom za prozore i to 
tako da staklo pričvrstimo malim kukama i onda zakitamo. Dno 
terarija i strane obijemo pocinčanim limom. Dno lima je na 
jednom kraju t. j. kod jedne uže strane više za kojih 3—5 cm tako, 


=. 


da se voda iz zemlje, ako je imade previše, sakuplja na drugom 


užem kraju terarija. Na ovom kraju u jednom uglu s prednje 


strane probušimo rupicu u koju turimo kratku cijev. Lim na 
dnu, po stranama i cijev moraju biti zaliveni kalanjem [lotani], 
da ne propuštaju nigdje vode. U samu cijev turimo mali čep 
da nam voda ne kaplje po sobi. Želimo li isprazniti suvišnu 
vodu, onda izvadimo čep i podmetnemo kakovu posudu. Neki 
prave s prednje strane umjesto Cijelog stakla i veliki prozor, 
da mogu laglje rediti terarij, a drugi opet naprave na užoj strani 
mala vratašca za davanje hrane i vode životinjama. Dakako da 
imade terarija vrlo ukusno uređenih i sa kojekakovim naprava- 
ma 1. pr. za grijanje, pa za automatsko hvatanje muha i t. d. 
Ovaka. gradimo drveni terarij, a na isti način gradimo željezni 
odnosno limeni. Samo za ove potonje treba mjesto letvica tako 
zvano kutno željezo i umjesto dašćica lim, a sve ovo treba au- 
togeno variti, da dobro zajedno drži i da vodu ne propušta, 
Razumije se samo po sebi da će jedni ljubitelji, koji su spret- 
niji mnogo ljepše i ukusnije sagraditi terarij, nego li drugi ma- 
nje vješti. 

Kada je kostur drveni ili željezni ovako gotov i staklo 
ukitano onda zaljepimo sve rupice i dobro ih izgladimo. Zatim 
terarij oličimo uljenom bojom. Nekoji oboje terarije zelenom, 
smeđom ili bijelom bojom. Držimo, da je lijepa smeđa boja naj- 
praktičnija, jer se tako brzo ne maže i uprlja, a bijela je boja 
opet najljepša. Ličimo terarij 3 puta običnom uljenom bojom, 
a četvrti puta lakom kojeg voda i vlaga ne nagriza, Dno tera- 
rija dokle dolazi zemlja ne treba ličiti. 

Ovako sagrađen i oličen terarij kada se je potpunoma 


osušio postavimo na njegovo stalno mjesto i stanemo ga ure-: 


đivati. Na dno nasipljemo dobre vrtne zemlje kojih 4—6 cm. 
ispod staklenih strana. Bilje sadimo obično na jednoj strani 
gušće i više spram stražnje strane terarija. Na taj način ostaje 
sa prednje strane više prostora za kretanje životinja. Nekoji na- 
prave iz lakog kamena plavca male pećine u koje se mogu sa- 
kriti životinje. Po pećini zasade raznu mahovinu ili debelolisno 
bilje. Na praznijoj strani terarija stavljamo posude za hranu i pilo. 

Ovo bi bila gradnja, vanjski izgled i uređaj akvarija. U 
nastavku donjeti ćemo kakove imademo terarije, kako ih uređu- 
jemo i koje životinje u njima držimo. Nastavak u 5. broju. 
di o 


DIVOT-ZEBE 


(Prachtfinken ili Senegalfinken, Spermestinae) 
(€ NASTAVAK 9 


ZLATOVOLJKA 


(njem. Goldbriustchen, lat Sporaeginthus subflava, 

engl. Gold-breasted Waxbill, franc. Bengućli zebrć) 
je najmanja i najmilija ptičica među divot-zebama. Nešto je ma- 
nja od našeg palčića. U mužjaka su leđa smeđe zeleno obo- 
jena, a prsa lijepo zlatno žuta. Ženka se razlikuje u tome 


što su joj prsa više musavo smeđe-žuto obojena. Domovina je 


ove male ptičice istočna, južna Afrika i Senegambija. Držimo 
li zlatovoljku u sobi kojoj je poprečna toplina kojih 18—20 C. 
i dobro njegujemo, uvidjeti ćemo da to baš nije vrlo osjetljiva 
ptičica. Krletka mora imati naročito uske šipke, jer će nam ina- 
če kroz šipke umači. 

o. Prvi moj par zlatovoljka dugo me je pustio čekati, premda 
sam mu sve moguće pružao, dok je počeo savijati gnijezdo. 
Napokon našao sam u maloj košarici savijeno gnijezdo i u nje- 
mu 4 jaja. Nažalost se ali dalje nije više brinuo za svoje gni- 
jezdo. Nakon 8 dana počeo je ovaj par opet savijati gnijezdo 
i nesti jaja, ali nije htio opet na njima sjediti. Tako je to išlo 
gotovo bez prestanka. Nabavio sam drugi par, Ovaj je opet par 
izvalio mlade, ali ih nije dobro hranio pa su mladi redovito 
nakon 3 dana uginuli. 

Tko se je bavio zlatovoljkama i pario ih, taj se sigurno 
kao i ja uvjerio, da one rado savijaju gnijezdo nesu jaja i rjeđe 
vale mlade, ali ih vrlo rijetko kada othrane. Uzrok će biti si- 
gurno u hrani kojom oni moraju. svoje mlade u krletci odhra- 
njivati, a mi im opet ne možemo pružati dobru zamjenu za onu 
hranu kojom se oni služe na slobodi. Stoga je najbolje pariti 
zlatovoljke u proljeće kada imade dosta svježih mravljih jaja. 
Vrlo rado hrane one svoje mlade tim svježim mravljim jajima 
i ako im još primješamo malo sitno kosanih crva brašnjaka. 
Gnijezdo najrađe savija zlatovolika u malim otvorenim škatu- 
ljicama, rijetko u zatvorenim, a još rjeđe u dupljima. Gnijezdo 


za "88. 


nije baš najljepše savijeno iz malih pera, iz_ kokosovih i aga- 
vinih vlakanaca. Ženka snese 3—4 jaja. Sjede na jajima izmje- 
nično mužjak i ženka. Nakon 11 dana izvale se mladi. Pahulji- 
ce su im bijelo-žute kao i nosnice. Tekar u drugoj godini sta- 
rosti dobiva mužjak zlatno žutu boju po prsima. kod tamnog 
svjetla u sobi i uz lošu njegu brzo imu potamne prsa. Ispravi- 
mo li taj nedostatak, to će mu se prsa opet lijepo obojiti. 


AMARANT 
(njem.: der rote Astrild (Amarant), lat.: lagonosticta senepala, 
engl.: Firefinch, franc,: Amaranthe). 


živi također u Africi i to u zapadnoj od Senegambije do Nigera. 
Zbog svog lijepog vanjskog oblika i boja perja kao i zbog do- 
sta lakog parenja u krletkama, vrlo ga rado drže ljubitelji ino- 
zemnih ptica. Gotovo u nijednoj većoj letači gdje drže inozem- 
ne ptice ne manjka naš ljepušasti amarant. Boja mu je perja 
tamno crvena, a spram repa krelazi u smeđu boju, Ženka je 
više smeđe boje, pa je lako prepoznajemo od crvenog mužjaka. 
Oba spola imadu crveni kljunu i smeđe oko žuto obrubljeno. 
Nastavak u 5. broju 

DRUŠTVENE VIJESTI 


| JUGOSLAVENSKO UDRUŽENJE 


UZGAJAČA SITNIH DOMAĆIH ŽIVOTINJA 
U SAVSKOJ BaNOVINI — SJEDIŠTE ZAGREB 


Održaje redovite sastanke svakog utorka poslije 1. i 15. u | 


mjesesu u 8 sati na večer u posebnoj. sobi gostione ,,Triglav“ 


Mesnička ulica 6. — Dopisi se šalju tajniku gosp, L, Eichingeru, | 


Zagreb, Slavujevac 3. 

Naredni sastanak sveukupnog članstva održaje se u utorak 
7. svibnja 0. g. na koji se uljudno pozivate. 

Članovi udruženja izlažu i prodaju svake srijede i nedjelje 
na tržnici na Doleu kod , Kranjice“ pl. perad, golubove i drugo, 
Uredništvo i uprava »Prijatelj živo inja« Zagreb, Frankopanska ulica br, 8. 


Vlasnik, izdavač, glavni i odgovorni urednik i štampar: Kostanjšek Martin, 
Zagreb, Frankopanska ulica broj 8 (stan: Kuhačeva ulica broj 10). 

